HARIDUS-, KULTUURI- JA SOTSIAALKOMISJONI 
koosoleku PROTOKOLL

Tabasalu									18. märts 2014 nr 3

Algus kell 16.00, lõpp kell 18.10.

Koosoleku juhataja: komisjoni esimees Ott Kasuri.
Protokollija: volikogu kantselei juhataja Ive Eevel
Osa võtsid: Ene Alttoa, Galina Kostõleva, Hardi Volmer, Maris Viisileht, Martina Mamontov, Kaupo Rätsepp, Katrin Krause Olav Aarna.
Puudusid: Meelis Härms, Kalev Konsa. 
Kutsutud olid: filmioperaator Kristjan-Jaak Nuudi ja Restaureerimisettevõtte OÜ Kuukaar tegevjuht Jaanus Vipper, haridus- ja kultuuriosakonna juhataja Ervin Jürisoo, kultuuri- ja spordispetsialist Karin Pops.

Koosoleku alguseks oli kohal 9 komisjoni liiget.

Koosoleku päevakord:
1.	Nägemus Vääna Mõisakooli restaureerimise filmimisest;
2.	Fookusgruppide info:
2.1.	Riigigümnaasiumi fookusgrupi ülevaade 6. Märtsil 2014 Keilas toimunud kohtumisest; 
2.2.	Kultuuri fookusgrupi ülevaade; 
2.3.	Lastehoiu fookusgrupi ülevaade 5. Märtsil 2014 Tartus toimunud HTM infopäevast;
3.	Muud küsimused.

Keegi päevakorra vastu ei olnud.

1. Nägemus Vääna Mõisakooli restaureerimise filmimisest
Vallale on tehtud ettepanek filmida Vääna Mõisakooli restaureerimise kulgu. Kristjan-Jaak Nuudi andis ülevaate oma nägemusest, kuidas ja kellega koostöös on plaanitud sellist filmi teha, samuti filmi rahastusest.
Filmi pikkuseks on plaanitud ca 30 minutit ja 22 võttepäeva. Valla panus filmi rahastamisse oleks 1/6 kogu eelarvest ehk ca 6000€.

Küsimusi esitasid ja sõna võtsid: O. Kasuri, K. Rätsepp, M. Viisileht. 

Komisjon võttis saadud informatsiooni teadmiseks ja leidis, et kultuuripärand väärib talletamist.

2. Fookusgruppide info
2.1. Riigigümnaasiumi fookusgrupi ülevaade 6. Märtsil 2014 Keilas toimunud kohtumisest
Ülevaate Riigigümnaasiumite teemalisest kohtumisest andis O. Kasuri. Kokkusaamisel osalesid Saue Linnavalitsus, Harku Vallavalitsus, Paldiski linn, Saku Vallavalitsus.
Kohalolnud leidsid, et tuleks toetada olemasolevate gümnaasiumite säilitamist riigigümnaasiumitena ning teha Lääne-Harjumaa omavalitsuste ühine pöördumine Haridus- ja Teadusministeeriumile, mis puudutab riigigümnaasiumite rajamist Harjumaale.

Küsimusi esitasid ja sõna võtsid: O. Aarna, M. Mamontov, E. Alttoa, K. Krause, M. Viisileht.

Lisaselgitusi jagasid K. Rätsepp ja E. Jürisoo.

Komisjon võttis saadud informatsiooni teadmiseks ja leidis, et nimetatud pöördumisele peaks valla nimel alla kirjutama vallavanem.

2.2. Kultuuri fookusgrupi ülevaade
Kultuuri fookusgrupi juht Katrin Krause andis ülevaate 13.03.2014 kogunemisest. Seekord oli fookuses tegevustoetuste ülevaatamine ja küsimus, kuidas toetada vabaühendusi uuel eelarve perioodil ja ka edaspidi. 
Hetkel on vabaühendustel võimalik taotleda projektitoetust, mis on suunatud reaalsete projektide korraldamiseks/läbiviimiseks ja leiti, et vajalik oleks muuta toetuse korda selliselt, et määrus võimaldaks vabaühendustel ja külaseltsidel taotleda tegevustoetust nö halduskulude ehk hoonete haldamiskulude ja personalikulude katmiseks. Kohalolnud leidsid, et kogukondi tuleks toetada kandipõhiselt järgmiselt: Vääna, Kumna-Tutermaa, Muraste-Suurupi, Vääna-Jõesuu ja Harkujärve.
Järgmine fookusgrupi kokkusaamine toimub 02.04.2014 kell 16.00.

Küsimusi esitasid ja sõna võtsid: O. Kasuri, M. Viisileht, K. Krause.

Lisaselgitusi jagasid K. Rätsepp ja K. Pops

Komisjon võttis saadud informatsiooni teadmiseks ja tegi ettepaneku vallavalitsusele valmistada ette projektipõhise tegevuse toetuse määruse muutmise eelnõu.

2.3. Lastehoiu fookusgrupi ülevaade 5. Märtsil 2014 Tartus toimunud HTM infopäevast
Ott Kasuri teavitas komisjoni, et 05.03.2014 Tartus toimus haridus- ja teadusministeeriumi infopäevast, kus arutati alushariduse kontseptsiooni. 

Küsimusi esitasid ja sõna võtsid: K. Krause, M. Viisileht.

Lisaselgitusi jagas K. Rätsepp.

Komisjon võttis saadud informatsiooni teadmiseks.

3. Muud küsimused
Vallavanem Kaupo Rätsepp informeeris komisjoni:
•	Muraste poe ehitusest
Muraste kaubanduskeskuse ehitamiseks on Harku Vallavalitsuse poolt väljastatud ehitusluba. Arendajalt pärinev info on, et Harju Tarbijate Ühistuga on sõlmitud rendileping mille kohaselt avatakse Murastes KONSUM toidupood ja E EHITUSKESKUS 1. detsembril 2014. Ehitajaks on AS NORDECON. Lisaks tuleb kaubanduskeskuse juurde ka OLEREX automaattankla.

Küsimusi esitasid ja sõna võtsid: K. Krause, O. Kasuri, H. Volmer, M. Mamontov.

•	Tabasalu Ühisgümnaasiumi detailplaneeringu võimalikust muutmisest
Kui Harku vallal tekib võimalus saada riigigümnaasiumi ehitamiseks raha, siis vallavalitsus teeb volikogule ettepaneku, tunnistada volikogu 24.04.2002 otsusega kehtestatud Tabasalu Ühisgümnaasiumi detailplaneering osaliselt kehtetuks. Lihtsamini öeldes, tähendab see seda, et tehakse ettepaneku tühistada detailplaneeringus määratud ehitusala ja ehitusaluse pinna. Selline muudatus volikogu otsuses annab võimaluse vallavalitsusel väljastada täiendava gümnaasiumi korpuse ehitamiseks arhitektuursed ja ehituslikud lisatingimused ja puudub vajadus uue detailplaneeringu algatamiseks. 

Küsimusi esitasid ja sõna võtsid: O. Aarna, M. Mamontov, O. Kasuri.

•	TUI pargi arendamisest
TUI pargi arendamiseks 2014 aastal on valla eelarves 22 000 €, millest 15 000 € on eraldatud riigieelarvest, vastavalt ERE ettepanekule ja valla enda eelarvest 7 000 €. Vastavalt projektile on plaanis pargi osaline väljaehitamine, hetkel tegeleb arendus- ja haldusosakond eelpakkumiste võtmisega, et selgitada välja, mida on võimalus sellise raha eest välja ehitada. 

Küsimusi esitasid ja sõna võtsid: K. Krause, M. Viisileht, O. Kasuri.

•	Harku lasteaia varjualuste ja terrasside ehitustest
Riigieelarvest IRL ettepanekul eraldatud 5 000 € läks Harku lasteaia nelja rühma varjualuste ja terrasside projekteerimiseks ja ehituseks. Lasteaia direktor on lasteaia projekteerijaga suhelnud ja kokku on lepitud kohtumine, et arutada varjualuste projekteerimist. Vajadus varjualuste ja terrasside järgi tuleneb sellest, et lasteaia 4 rühmal puuduvad võimalused väliõppeks vihmase ilma korral.

Küsimusi esitas O. Kasuri.

•	Muraste ja Vääna kooli arengutest ja Muraste jalakäijate foori paigaldamise küsimusest

Küsimusi esitasid ja sõna võtsid: K. Krause, M. Mamontov, O. Kasuri.

Komisjon võttis saadud informatsiooni teadmiseks.

•	Lisaks tõstatas komisjon küsimuse Harku valda aineolümpiaadidel hästi esindanud õpilaste tunnustamise osas.

Vallavalitsuse sõnul õpilaste tunnustamisega küsimusega juba tegeletakse. 

Komisjon võttis saadud informatsiooni teadmiseks.

Järgmine komisjoni koosolek toimub 15.04.2014 kell 16.00. Järgmise komisjoni päevakorda võtta Harku perearstipunkti laiendamise küsimus ning Laste sotsiaalhoolekande korraldus Harku vallas.

Ott Kasuri
Haridus-, kultuuri- ja sotsiaalkomisjoni esimees ja
koosoleku juhataja